laion/Wikipedia-Exotic huggingface dataset:
יחסי אנטיגואה וברבודה – יפן

יחסי אנטיגואה וברבודה–יפן הם היחסים הבילטרליים שבין אנטיגואה וברבודה לבין יפן. שתי המדינות מנהלות יחסים דיפלומטיים מאז אוקטובר 1982. בשנת 2015 הסתכם היקף הייצוא מאנטיגואה וברבודה ליפן ב-30 אלף ין יפני, בעיקר כותנה, לעומת ייבוא בשווי 1.9 מיליארד ין, שכלל בעיקר רכבים, מנועים וטורבינות. אנטיגואה וברבודה איננה מיוצגת ביפן בדרג השגרירות. אנטיגואה וברבודה מיוצגת ביפן בדרג הקונסולרי באמצעות קונסוליה רשמית שהיא מחזיקה בטוקיו, בירת המדינה. יפן איננה מיוצגת באנטיגואה וברבודה הן בדרג השגרירות והן בדרג הקונסולרי. יפן האמינה את שגרירותה שבפורט אוף ספיין, בירת טרינידד וטובגו הסמוכה, על אנטיגואה וברבודה. מדיה וקבצים בנושא יחסי אנטיגואה וברבודה – יפן בוויקישיתוף Japan-Antigua and Barbuda Relations, משרד החוץ של יפן CONSULATE OF ANTIGUA AND BARBUDA IN TOKYO, JAPAN, EMBASSYPAGES.COM Japan Embassy list in Antigua and Barbuda, VisaHQ
Foreign affairs

Foreign affairs או Foreign affair הם מונחים באנגלית מתחום מדע המדינה שפירושם יחסים בין-לאומיים (בתרגום חופשי: ענייני חוץ). האם התכוונתם ל... מונחים קשורים יחסים בין-לאומיים – יחסי הגומלין בין מדינות ריבוניות בזירה הבין־לאומית דיפלומטיה – האמנות של ניהול משא ומתן בין נציגיהן המוסמכים של קבוצות או אומות שונות כתב עת Foreign Affairs – מגזין אמריקאי על יחסים בינלאומיים ועל מדיניות החוץ האמריקאית, היוצא לאור משנת 1922 מדי חודשיים על ידי המועצה ליחסי חוץ מוזיקה ‏Foreign Affairs (אלבום של טום וייטס) (אנ') – אלבום של הזמר טום וייטס משנת 1977, הכולל את שיר הנושא Foreign Affair ‏Foreign Affairs (אלבום של שרון אוניל) (אנ') – אלבום של הזמרת הניו זילנדית שרון אוניל משנת 1983 Foreign Affair – פוריין אפייר, להקה ישראלית בה היו חברים ברי סחרוף ורמי פורטיס, פעלה בשנים 1988–1990 Foreign Affair (אלבום) – אלבום של הזמרת טינה טרנר משנת 1989 ‏Foreign Affair (שיר) (אנ') – שיר הנושא של האלבום, יצא לאור כסינגל בשנת 1990 קולנוע רומן זר (במקור "A Foreign Affair") – סרט קולנוע אמריקאי מסוגת הקומדיה הרומנטית משנת 1948
Lying Down

Lying Down (בעברית: שוכבת) הוא שיר שהוקלט על ידי הזמרת-יוצרת הקנדית סלין דיון, מתוך אלבומה ה-11 בשפה האנגלית, Courage. השיר יצא לאור ב-18 בספטמבר 2019, על ידי חברת התקליטים קולומביה רקורדס. השיר יצא בשני פורמטים: הזרמת מוזיקה והורדה דיגיטלית. ב-19 באוקטובר 2019, יצא השיר כסינגל השני מתוך האלבום. השיר הגיע למקום השלישי במצעד השירים שבקוויבק. השיר נכתב על ידי סיה, דייוויד גואטה וג'ורג'יו טונפור והופק על ידי גואטה וג'ורג'יו גם כן. השיר קיבל ביקורת חיובית מצד "A Bit of Pop Music", אשר טענו כי "השיר הוא בלדת פופ מודרנית, בה סגנון הכתיבה של סיה משתלב עם הקול של דיון". עם השיר הופיעה סלין דיון במהלך סיבוב ההופעות הארבעה עשר "Courage World Tour", אשר החל ב-18 בספטמבר 2019.} טרם יצא הווידאו קליפ המלא של השיר, העלתה סלין דיון לערוץ היוטיוב שלה ב-18 בספטמבר 2019, את האודיו הרשמי של השיר. האודיו מציג בתוכו את עטיפת האלבום Courage, עם הכיתוב "Lying Down". בין היתר, זכה האודיו להצלחה רבה כאשר נצפה בלמעלה מ-3.2 מיליון פעמים. ב-Entertainment Tonight Canada פורסם כי הצוות של דיון יצלם במהלך אוקטובר ודצמבר 2019, את הקליפ הרשמי של השיר. סרטון השיר "Lying Down" באתר יוטיוב Céline Dion - Lying Down (Official Audio), נבדק ב-2019-10-08 BBC - Radio 2 New Music Playlist, BBC (באנגלית) Céline Dion - Lying Down (Official Audio), נבדק ב-2019-10-08 Céline Dion – Lying Down (באנגלית), נבדק ב-2019-10-08 michielvmusic, Single Review: Céline Dion – Imperfections / Lying Down / Courage, A Bit Of Pop Music, ‏2019-09-19 (באנגלית) In Concert | CelineDion.com, www.celinedion.com Alyssa Croezen, Celine Dion On Being A ‘Bossy Queen’ And Her New Album ‘Courage’: ‘I Feel Strong, Fierce, Totally In Control’, ET Canada, ‏2019-09-03
שניים (שיר של שלמה ארצי וריטה)

שניים הוא סינגל מאת שלמה ארצי וריטה, שיצא לאור במרץ 1996 ומלווה בוידאו קליפ. השיר נכתב והולחן על ידי שלמה ארצי ועובד על ידי נאור דיין ונכלל באלבומו של ארצי "שניים" ובשלב מאוחר יותר באלבום אוסף של ריטה. בכתבה לרגל עשרים שנים לאלבום "שניים" באתר "וואלה" נכתב כי הדואט לא שרד את מבחן הזמן והוא כעת "חלש וגנרי, כמעט לא מרשים". מידע על היצירה "שניים" באתר מיוזיק בריינז אקורדי השיר "שניים" באתר Tab4u סרטון השיר "שניים" באתר יוטיוב מילות השיר "שניים" באתר שירונט שניים, באתר "פזמונט" שניים, באתר אקו"ם רן בוקר, צפו: ריטה מפתיעה את ארצי על הבמה, באתר ynet, 14 במאי 2015 שלמה ארצי וריטה- שניים, סרטון באתר יוטיוב (אורך: 3:44) נדב מנוחין‏, בסוף זה השתחרר: 20 שנים לאלבום "שניים" של שלמה ארצי, באתר וואלה, 26 בפברואר 2016 שלמה ארצי* ו ריטה* - שניים, באתר Discogs (באנגלית) המצעד השבועי של רשת ג' מתאריך 7 באפריל 1996, באתר "פזמונט" המצעד השנתי תשנ"ו (1996), באתר "פזמונט" מצעד העשור תש"ן–תשנ"ט, באתר "פזמונט"
אלון עדר (אלבום)

אלון עדר הוא אלבום הבכורה של המוזיקאי אלון עדר, שיצא בשנת 2011. האלבום, שיצא בהוצאה עצמאית, כולל 15 שירים שעדר הלחין, עיבד והפיק. כמחצית מתוכם הם שירי משוררים, ובהם יהודה עמיחי ואברהם חלפי. בהפקה והעיבוד של השיר "עד שמפשיר בי שיר" משתתף אביו של עדר, המוזיקאי יהודה עדר. השיר "סי.טי" עוסק במחלת הסרטן שבה חלה עדר כמה שנים קודם לכן. אלון עדר, להאזנה באתר Bandcamp בן שלו, האלבום החדש של אלון עדר - זכרונות נעימים משנות ה-70, באתר הארץ, 4 במרץ 2011 ביקורת על האלבום, יוסי חרסונסקי
אבן אל-מוקפע

עבדאללה אבן אל-מוקפע (בערבית: ابو محمد عبدالله روزبه ابن دادويه, בפרסית: روزبه پور دادویه; 724, פירוזאבאד, איראן – 759, בצרה, הח'ליפות העבאסית) היה סופר ומתרגם ממוצא פרסי שכתב בשפה הערבית. אבן אל-מוקפע נולד בעיירה גור (או גור, פירוזאבאד, פארס) בפרובינציה האיראנית פארס, ונולד למשפחה של נציגים מקומיים. אביו היה פקיד מדינה הממונה על מיסים תחת שלטון בית אומיה, ואחרי שהואשם והורשע בהעלמת חלק מהכסף שהופקד על ידו, נענש על ידי השליט בכך שמחצו את ידו, ומכאן השם מוקפע (יד מצומקת). אבן אל-מוקפע שירת בתפקידי עדות תחת מושלי אומיה שפור וקירמן. בניגוד לעמיתיו האחרים, הוא נמלט מרדיפות השושלת העבאסית לאחר הפלת שושלת אומיה. בהמשך הוא חזר לבצרה ושימש כמזכיר תחת איסה בן עלי וסוליימן בן עלי, דודיו של הח'ליף העבאסי אל-מנסור. לאחר שאחיהם עבדאללה בן עלי העלה הצעת להפלת כס המלוכה, הם ביקשו מאבן אל-מוקפע לכתוב מכתב לח'ליף העבאסי אל-מנסור שלא לא לפגוע בדודו ולחון אותו. שפת המכתב עלבה באל-מנסור, שביקש להיפטר מאבן אל-מוקפע. הוא הוצא להורג בסביבות 756 או 759 לספירה על ידי מושל בצרה. המשורר הבוסני דזבד קראחסן כתב מחזה על אל-מוקפה. הבכורה העולמית הועלתה בשנת 1994 במהלך מלחמת האזרחים בבוסניה-הרצגובינה על ידי השחקנים הבוסניים זיג'ה סוקולוביץ 'וסלמה אליספהיץ' מהתיאטרון הלאומי בסרייבו בניהולו של הרברט גנצ'אכר בהפקה של התיאטרון האוסטרי ARBOS - החברה למוזיקה ותיאטרון בווינה The Oxford Handbook of Iranian History- "An early example is found in the writings of Ibn Muqaffa (d. ca. 757), a Persian convert employed as a translator and scholar at the Abbasid court." A New Introduction to Islam : page 129 Said Amir Arjomand, "`Abd Allah Ibn al-Muqaffa` and the `Abbasid Revolution," Iranian Studies, 27 (1994). Josef W. Meri (2005). Medieval Islamic Civilization: An Encyclopedia. Psychology Press. p. 346 Ann K. S. Lambton (2013). State and Government in Medieval Islam. Routledge. p. 50, 51 Wacks, David A. (2003), Journal of Arabic Literature, 34: 178–189 מדיה וקבצים בנושא אבן אל-מוקפע בוויקישיתוף כתבי אבן אל-מוקפע בפרויקט בן-יהודה עבד אלה בן אלמקפע, דף שער בספרייה הלאומית
אוצלוט

אוֹצֶלוֹט (שם מדעי: Leopardus pardalis) הוא מין של חתול בר מהסוג נמרון המצוי בדרום ומרכז אמריקה, ואף צפונית יותר, עד טקסס. הוא מצוי גם באי טרינידד. אורך גופו מגיע עד מטר אחד, וזנבו עד 45 ס"מ. משקלו נע בין 10 ל-15 ק"ג. האוצלוט פעיל לרוב בלילה, אך נצפו מקרים בהם צד ביום: בחורפים קרים, כאשר הטרף העיקרי פעיל ביום ורחוק ממשכנות האדם. במשך היום הם נחים על עצים, או עלים דחוסים. האוצלוט טריטוריאלי למדי, ובסכסוכים על הטריטוריה שגודלה מ־2.5 עד 18 קמ"ר, נלחם בפראות, ולעיתים אפילו עד מוות. אסטרטגיית הרבייה היא פוליגמיה: זכר עם מספר נקבות. כמו רוב החתולים הם יחידאים, ונפגשים בעיקר כדי להזדווג. הנקבה מגיעה לבגרות מינית בגיל 18 חודשים ולבלות מינית בגיל 13 שנים. הזכר מגיע לבגרות מינית בגיל 15 חודשים ולבלות מינית בגיל 15 שנים. ייחום מתרחש כל 4–6 חודשים למשך 10 ימים, אלא אם הנקבה מתעברת. בזמן ההזדווגות, הנקבה מוצאת מערה בצוק תלול, או גזע עץ חלול, או סבך עלים, ושם הם מזדווגים. ההיריון נמשך 79–85 ימים, ובסופו ממליטה הנקבה גור אחד או שניים, לעיתים רחוקות שלושה-ארבעה, הנולדים סומים ובעלי פרווה דלילה ביותר. הנקבה דואגת לצאצאים לבדה, ללא הזכר. האוצלוטים טורפים כמעט כל בעל-חיים הקטן מהם. קופים, נחשים, דגים, דו-חיים וציפורים הם טרף נפוץ, אך האוצלוט אינו בוחל גם בחיות בית קטנות כמו גורי חזירים. מחקרים הראו שהם תרים אחר טרף באמצעות חוש הריח, אבל לאוצלוטים יש ראייה חדה, כולל, כמו שעיניהם הכהות מראות, ראיית לילה. פרוות האוצלוט דומה לזו של היגואר. בעבר היא הייתה בעלת ערך רב בתעשיית הטקסטיל, ומאות אלפי אוצלוטים ניצודו בשביל פרוותם (כדי להכין מעיל פרווה אחד יש צורך בפרוותיהם של 30 אוצלוטים). לכן הוגדר האוצלוט כשרוי בסכנת הכחדה משנות השמונים של המאה ה־20, אך ב־2006 הוגדר מצבו כ"ללא חשש" (ע"פ "הרשימה האדומה" של IUCN) בשל גידול אוכלוסייתו. רק תת-מין אחד שלו, אוצלוט טקסס (Leopardus pardalis albescens) עדיין שרוי בסכנת הכחדה. מדיה וקבצים בנושא אוצלוט בוויקישיתוף אוצלוט, באתר ITIS (באנגלית) אוצלוט, באתר NCBI (באנגלית) אוצלוט, באתר Animal Diversity Web (באנגלית) אוצלוט, באתר האנציקלופדיה של החיים (באנגלית) אוצלוט, באתר GBIF (באנגלית) אוצלוט, באתר אנציקלופדיה בריטניקה (באנגלית) אוצלוט באתר הרשימה האדומה של IUCN
סובארו סמבר

סובארו סמבר (באנגלית: Subaru Sambar) הוא כלי רכב המיוצר בתצורות: מסחרית וטנדר בסגנון "Cab over" (אנ') המוגדר בקטגוריית כלי הרכב ביפן "Kei car" (אנ') מתוצרת יצרנית הרכב היפנית סובארו אשר יוצר בין השנים 1961–2012 ביפן. יצרנית הרכב סובארו היא חברת בת של התאגיד הרב-לאומי היפני Subaru Corporation (אנ') (שם רשמי: "פוג'י תעשיות כבדות בע״מ"" (באנגלית: "Fuji Heavy Industries", ביפנית: 富士重工業株式会社). משנת 2012 מיוצר הדגם על ידי יצרניות הרכב היפני טויוטה ודייהטסו. דור שביעי יוצר בין השנים 2012–2013, ודור שמיני מהדגם מיוצר משנת 2014 ועד היום. טנדר - (נהג + נוסע). מסחרית. דגם "סובארו סמבר" הוצג לראשונה בתערוכת הרכב הבינלאומית בטוקיו בשנת 1961. בין המתחרים העיקרים היה "Kurogane Baby" שלא עמד בתחרות וייצורו הופסק בשנת 1962. דגמי "סובארו סמבר" מיוצרים במיוחד לשוק היפני. מאז הקמתו בשנת 1961 השתמש ה"סובארו סמבר" במנוע אחורי, בתבנית הנעה אחורית (עם 4WD אופציונלי משנת 1980 ואילך), כאשר שני הדורות הראשונים השתמשו במנוע מקורר אוויר מדגם סובארו 360, ודורות מאוחרים יותר משתמשים מנוע מקורר מים מדגמי : "סובארו רקס" (אנ'), "" (אנ') ו-סובארו ויויו. מנוע הנעה אחורית (דורות ראשון, שני שלישי). מנוע הנעה אחורית, מנוע הנעה כפולה 4x4 (משנת 1980 דור שלישי, דור רביעי, דור חמישי, דור שישי). דור ראשון - יוצר בין השנים 1961–1966. דור שני - יוצר בין השנים 1966–1973. דור שלישי - יוצר בין השנים 1973–1982. דור רביעי - יוצר בין השנים 1982–1990. דור חמישי - יוצר בין השנים 1990–1999. דור שישי - יוצר בין השנים 1999–2012. "סובארו סמבר", דור ראשון - מסחרית "סובארו סמבר", דור שני - מסחרית "סובארו סמבר", דור שני - טנדר "סובארו סמבר", דור שלישי - טנדר "סובארו סמבר", דור רביעי - מסחרית "סובארו סמבר", דור חמישי - מסחרית "סובארו סמבר", דור חמישי - מסחרית "סובארו סמבר", דור שישי - טנדר מדיה וקבצים בנושא סובארו סמבר בוויקישיתוף סובארו סמבר, סרטון באתר יוטיוב סובארו סמבר, סרטון באתר יוטיוב סובארו סמבר, סרטון באתר יוטיוב סובארו סמבר web.archive.org/web Cab over (קרוי גם: "cab over engine") - רכב עם חזית אנכית, "פנים שטוחות" או מכסה המנוע למחצה, כאשר תא הנהג (קבינה) יושב מעל (או לפני) הציר הקדמי. זה מנוגד למשאית קונבנציונלית בה המנוע מורכב מול הנהג "רכבי Kei" נהנים ממספר הטבות מיסוי, רישום ויתרונות כדי לעודד את רכישת הרכבים הזעירים הללו (בקרב רכבי כביש הדורשים רישיון בלבד). התקנות הנוכחיות קובעות שמכונית kei היא מכונית שאורכה פחות מ-3.4 מטר, רוחבה פחות מ-1.48 מטר, וגובהה פחות מ-2.00 מטר, נפח המנוע עד 660 סמ"ק והספק מרבי של 64 כ"ס סובארו - היסטוריה "סובארו סמבר", מנוע הנעה 4x4 bringatrailer.com/listing/1992-subaru-sambar-try-4wd
אחיו של מוגלי (סרט קצר)

אחיו של מוגלי (באנגלית: Mowgli's Brothers) הוא סרט קצר מונפש אמריקאי לכל המשפחה משנת 1976, המבוסס על הסיפור "אחי מוגלי" מתוך הכרך הראשון של "ספר הג'ונגל" שנכתב על ידי רודיארד קיפלינג. הסרט בוים ונכתב על ידי צ'אק ג'ונס, יחד עם ביומו של האל אמברו. הסרט שודר לראשונה בארצות הברית בערוץ CBS ב-11 בפברואר 1976, ולאחר מכן הופץ ב-VHS, לייזרדיסק ו-DVD על ידי Family Home Entertainment. בישראל הסרט הופץ על ידי קלסיקלטת בדיבוב עברי בשנת 1991, יחד עם החלק הראשון של הסרט "ריקי-טיקי-טאבי". אורך הסרט הוא כ-25 דקות ושפת המקור שלו היא אנגלית. שנה לפני הוצאת הסרט, בשנת 1975, צ'אק ג'ונס ביים שני סרטים קצרים המבוססים על שני סיפורים אחרים מתוך הכרך הראשון של "ספר הג'ונגל", "ריקי-טיקי-טאבי" ו"כלב הים הלבן". הסרט מספר את סיפורו של מוגלי, בן אנוש החיי עם זאבים שכדי להביס את שירחן ולהציל את משפחתו הוא חייב לשמר את אנושיותו. למרות שהסרט נאמן לסיפור המקורי, ישנם כמה שינויים בולטים. השינויים כוללים תפקידים מורחבים עבור באלו וטבקי, ובנוסף שירחן הוא נמר לבן ללא רגל צולעת. הדמויות שלא מופיעות בסרט זה הן קא, קולונל האטי, הקופים וצ'יל. בגרסה האנגלית והמקורית של הסרט, רודי מקדואל דיבב את כל הדמויות הגבריות של הסרט, ואילו ג'ון פוראי דיבבה את אמא זאבה. במאי ומפיק הדיבוב של הסרט בעברית היה יוני חן. עידו מוסרי - מוגלי אפי בן ישראל - אמא זאבה יוני חן - אבא זאב / באלו / שירחן / טבקי עודד מנשה - בגירה / אקילה מיכה אוזין סליאן - מספר "אחיו של מוגלי", במסד הנתונים הקולנועיים IMDb (באנגלית) "אחיו של מוגלי", במסד הנתונים הקולנועיים KinoPoisk (ברוסית) אחיו של מוגלי, במיזם "אישים" לתיעוד היצירה הישראלית
איזידור ברנאואר

איזידור ברנאואר (בהונגרית: Bernauer Izidor; פשט, 22 ביוני 1860 – בודפשט, 28 בינואר 1945) היה מהנדס מכונות הונגרי-יהודי, בונה מפעלי הגז הביתי באובודה. ניספה בשואה. איזידור ברנאואר הוא אחד משבעת ילדיהם של מור ברנאואר וקטלין פסל. לאחר סיום לימודיו באוניברסיטה לטכנולוגיה של בודפשט (כיום שמו אוניברסיטת בודפשט לטכנולוגיה וכלכלה), הצטרף למפעלי הגז של בירת הונגריה. בשנת 1910, כאשר מועצת העיר בודפשט החליטה על רכישת החברה הכללית האוסטרו-הונגרית לייצור אדי כוהל (דלק גזי כמו מימן, מתאן, אתן, אצטילן, בוטאן, פרופאן, פחמן חד-חמצני או גז טבעי) והקימה את "מפעלי הגז של בודפשט" (קודמתה של "מפעלי הגז של הבירה" של ימינו), איזידור ברנאואר נבחר למנהל הטכני של החברה. בתפקיד זה הוביל משנת 1913 את הקמת מפעל הגז של אובודה וגם ניהל את פעילות המפעל. המפעל ייצר גז ביתי מפחם ברובע 3 של בודפשט ופעל משנת 1913 עד 1984. המפעל סיפק גז ביתי לצרכני הבירה דרך מערכת צנרת מסועפת שהונחה הן מתחת לרחובות והן בתוך הבתים עד לרמת הדירה הבודדת. בשל הישגיו מונה ברנאואר על ידי מועצת העיר כמנהל העסקים של החברה לכל ימי חייו עד לפרישה ויועץ טכני לעבודות גז. הוא היה גם המנהל של האיגוד הלאומי ההונגרי של מפעלי גז בהונגריה. מאמריו המקצועיים פורסמו בכתבי עת מקומיים וזרים. בעשורים הראשונים של המאה העשרים הוא נחשב לאזרח יהודי אמיד מאוד, בעל פעילות חברתית וציבורית משמעותית. שישה ילדים נולדו לו מנישואיו לאירן כהן. בינואר 1945 נפטר בגטו בודפשט. מתוך שבעת אחיו ואחיותיו שניים היו ידועים מאוד בהונגריה: ז'יגמונד ברנאואר – עורך פטנטים בעל הסמכה משפטית וטכנולוגית לרישום זכויות קניין רוחניות, ובראשם פטנטים. בשנת 1886 סיים את לימודיו בהנדסה כימית. בשנת 1896 קיבל רישיון של עורך פטנטים. הוא התחתן עם רוזינה פפר. בשנת 1914 הפך למרצה אורח באוניברסיטה, ובשנת 1924 הפך למורה פרטי באוניברסיטה בתחום סוגיות טכניות בענייני פטנטים. כיהן כמזכיר האיגוד ההונגרי של האיגוד הבינלאומי להגנה על קניין רוחני (AIPPI). גזה ברנאואר – סיים את לימודיו באוניברסיטת טכנולוגיה בבודפשט עם תואר בהנדסת מכונות. עבד בחברת אריקסון השוודית מאז הקמתה בהונגריה (1911). בתחילה היה מנהל אחת מחברות הבת, אך מאמצע שנות העשרים של המאה העשרים התמנה למנהל העסקים של כל חברת אריקסון בהונגריה, אחד ממפעלי הטלקומוניקציה והאלקטרוניקה הגדולים והדומיננטיים בהונגריה באותה תקופה. תפקידו הסתיים כאשר חברת האם בשוודיה החליטה למכור את המפעל בהונגריה (1937). הוא נהרג מפגז מרגמה בינואר 1945. http://www.mee.hu/files/ET/1911/ET_1911_06t.pdf https://web.archive.org/web/20170106014916/http://www.omikk.bme.hu:8080/cikkadat/bitstream/123456789/3953/1/ET_1912_23t.pdf (345. o.) לקסיקון יהודי הונגרי הערך על איזידור ברנאואר https://www.geni.com/people/Izidor-Bernauer/6000000030662625025 Halálesete bejegyezve a Bp. VII. ker. állami halotti akv. 2643/1945. folyószáma alatt. | Bernauer Izidor cikkei a Magyar Mérnök- és Építész-Egylet (MMÉE) Közlönye 139., 157., 171., 173., 223., 615., 616., 890. sorszám alatt jegyzett számaiban (1883 és 1920 között)
לייז' (אי)

האי לייז' (באנגלית: Liège Island; או Liege Island) הוא אי, הנמצא צפונית - מזרחית ובסמוך לאי בראבאנט, בארכיפלג פאלמר, שלמול חופי חצי האי האנטארקטי שבאנטארקטיקה. אורכו של האי 17 קילומטרים ורוחבו 5.6 קילומטרים. מעבר קרוקר מפריד בין האי לייז' לבין האי הוסיסון ואיי כריסטיאניה. במרכז האי מצויים הרי ברוגמאן. האי התגלה על ידי המשלחת האנטארקטית הבלגית (שחקרה את אנטארקטיקה בין השנים 1897 – 1899) בפיקודו של אדריאן דה ז'רלאש. האי צולם מן האוויר על ידי משלחת הסקר האווירי של שטחי חסות איי פוקלנד, בין השנים 1956–1957, ובהתבסס על תצלומי אוויר אלה, מופה לראשונה על ידי סוקרים בריטיים בשנת 1978, ובשנית בשנת 1980. ז'רלאש קרא לאי על שם מחוז לייז' שבבלגיה. האי לייז' באתר הסקר הגאולוגי של ארצות הברית האי לייז' באתר הגאזט האנטארקטי המשווה SCAR של ממשלת אוסטרליה תצלום לוויין של אזור האי, וציון מקום האתרים שסביבו באתר copernix מידע גאוגרפי והיסטורי מידע גאוגרפי על מעבר קרוקר מידע גאוגרפי על הרי ברוגמאן ההיסטוריה של מיפוי האי
לייז' (פירושונים)

האם התכוונתם ל... לייז' – בירת מחוז לייז' שבבלגיה לייז' (מחוז) – אחד ממחוזות בלגיה שדה התעופה לייז' – שדה תעופה בעיר לייז' לייז' (אי) – אי בארכיפלג פאלמר שבאנטארקטיקה לייז' (תחנת רכבת תחתית) – תחנת רכבת תחתית בפריז לייז' (נהר) – נהר בצרפת לייז' (קומונה) – קומונה (מועצה מקומית) בצרפת רפובליקת לייז' – רפובליקה שהתקיימה בין השנים 1789–1791, שבירתה הייתה העיר לייז' קרב לייז' – הקרב הראשון במלחמת העולם הראשונה במהלכו פלשו כוחות צבא הקיסרות הגרמנית אל שטחי בלגיה. הקרב נערך ליד העיר לייז' שבבלגיה במשך 13 ימים מה-4 באוגוסט 1914 עד ל-16 באוגוסט באותה שנה מדליית לייז' – מדליה המחולקת על ידי העיר לייז' ללוחמי מלחמת העולם הראשונה
אלון עדר ולהקה (אלבום)

אלון עדר ולהקה הוא אלבומו השני של המוזיקאי אלון עדר, והראשון במסגרת ההרכב "אלון עדר ולהקה", שיצא בשנת 2011. כל השירים נכתבו והולחנו על ידי אלון עדר, למעט "כל טיפה של רגש" שנכתב יחד עם הארי ליפשיץ ו"מוצא אל הים" שנכתב על ידי מאיר ויזלטיר. אלון עדר ולהקה: אלון עדר - שירה וקולות, קלידים, גיטרה ספי ציזלינג - חצוצרה וקולות אבנר קלמר - כינור וקולות רן דרום - גיטרה חשמלית וקולות איתן אפרת - תופים משתתפים נוספים: רות דולורס וייס - קולות ב"כל טיפה של רגש" יאיר סלוצקי - טרומבון עונגי ציזלינג - סקסופון טנור עוזי רמירז - שירה וגיטרה חשמלית ב"כשקשה לך" אלון עדר ולהקה, להאזנה באתר Bandcamp אלון עדר השני, יואב קוטנר
Casio מטונף

Casio מטונף הוא אלבומו השלישי של המוזיקאי אלון עדר, שיצא לאור בשנת 2012. אלבום זה, שבשל אורכו הקצר הוגדר על ידי עדר כמיני-אלבום (EP), מנוגן כולו על מקלדות קסיו (Casiotone MT-65, Casiotone CT-360) ומלווה בצליל האופייני לשנות השמונים. הוא יצא בפורמט דיגיטלי בלבד. שלוש שנים מאוחר יותר יצא אלבום נוסף של עדר בסגנון דומה, Casio זעם. סופו של השיר "כמה שאלות על גברת היי-טק" מאזכר את השיר "מי שמביט" מתוך האלבום הכבש השישה עשר. כל השירים נכתבו והולחנו על ידי אלון עדר. Casio מטונף, להאזנה באתר Bandcamp אלון עדר: להוציא אלבום עם כלי אחד, 12 בנובמבר 2012 אור ברנע, אלון עדר: "הרבה עצבים וכלום רומנטיקה", 16 ביולי 2012
טקס פרסי האקדמיה הבריטית לטלוויזיה 2016

טקס פרסי האקדמיה הבריטית לטלוויזיה 2016 נערך ב-8 במאי 2016. שמות המועמדים פורסמו ב-30 במרץ. הסדרה "וולף הול" הייתה מועמדת בארבע קטגוריות. "BAFTA Television Awards 2016 – winners in full". RadioTimes. 8 במאי 2016. נבדק ב-9 במאי 2016. {{cite news}}: (עזרה)
סיכום החיים עד עכשיו

סיכום החיים עד עכשיו הוא אלבומו הרביעי של המוזיקאי אלון עדר, והשני במסגרת ההרכב "אלון עדר ולהקה", שיצא בשנת 2014. השיר הפותח את האלבום, "קצת אהבה לא תזיק", יצא כסינגל וזכה להצלחה. הצלחת השיר הביאה לפריצתו של עדר לקהל הרחב. חברי ההרכב, שהשתנה מעט מאז אלבומם הקודם, קיבלו חלק גדול יותר באלבום זה, כתבו, הלחינו וביצעו חלק מהשירים. אלון עדר ולהקה: אלון עדר - שירה וקולות, קלידים, גיטרה, חלילית, מנדולינה, מחשב ספי ציזלינג - חצוצרה, קולות, כלי הקשה אבנר קלמר - כינור, קולות, שירה, פסנתר רן דרום - גיטרה, קולות, שירה נדב הולנדר - גיטרה בס, קולות, שירה, פסנתר יונתן רוזן - תופים, אורגן משתתפים נוספים: תום דרום - סינתיסייזר, תכנות סיכום החיים עד עכשיו, להאזנה באתר Bandcamp נדב מנוחין‏, קשוב מאוד 62: הכי קרוב לסבנטיז, הכי יפה עכשיו ברדיו, באתר וואלה, 9 בספטמבר 2014 בן שלו, אלון עדר ואחד משירי האהבה היפים ביותר שיצאו השנה, באתר הארץ, 20 בספטמבר 2014 האזינו בבכורה: סיכום החיים עד עכשיו, באתר ynet, 28 באוגוסט 2014 פודקאסט של "כאן תרבות" על כתיבת השיר "קצת אהבה לא תזיק"
Casio זעם

Casio זעם הוא אלבומו החמישי של המוזיקאי אלון עדר, שיצא לאור בשנת 2015. אלבום זה ממשיך את אלבומו השלישי של עדר, "Casio מטונף", בקו יותר מחאתי. הוא מנוגן כולו על מקלדות קסיו וגיטרת קסיו ומלווה בצליל האופייני לשנות השמונים. כל השירים נכתבו והולחנו על ידי אלון עדר. Casio זעם, להאזנה באתר Bandcamp בן שלו, אלון עדר לא מפסיק להתלונן. אז איך האלבום שלו כזה כיפי?, באתר הארץ, 3 בדצמבר 2015
השמרנים שוב באופנה

השמרנים שוב באופנה הוא אלבומו השישי של המוזיקאי אלון עדר, והשלישי במסגרת ההרכב "אלון עדר ולהקה", שיצא בשנת 2017. אלון עדר ולהקה: אלון עדר - שירה, פסנתר, גיטרות, מנדולינה, חלילית, כלי הקשה, תכנותים וקולות ספי ציזלינג - חצוצרה, קולות, כלי הקשה אבנר קלמר - כינור, קולות, פסנתר רן דרום - גיטרה, קולות, שירה נדב הולנדר - גיטרה בס, פסנתר, יוקליילי, קולות יונתן רוזן - תופים, כלי הקשה, קולות משתתפים נוספים: תום דרום - תכנותים, מלודיקה, קולות מאיה בלזיצמן - צ'לו ארז רם - כלי הקשה, קולות נדב רוגל - ויברפון דניאלה ספקטור, דורון טלמון, איה כורם - קולות ב"שיר לאמא" דויד עדר, שני עדר - קולות ב"אזרח השמש ממזרח" שיר הדס מאיר - הצגת הלהקה ב"השמרנים שוב באופנה" השמרנים שוב באופנה, להאזנה באתר Bandcamp בן שלו, אלון עדר יצר את אחד האלבומים הטובים ביותר שיצאו כאן באחרונה, באתר הארץ, 15 בינואר 2017 אלעד בילו, הזמר אלון עדר: שמרן ואופנתי, באתר כלכליסט, 23 בינואר 2017
משתלבים בנוף

משתלבים בנוף הוא אלבומו השביעי של המוזיקאי אלון עדר, והרביעי במסגרת ההרכב "אלון עדר ולהקה", שיצא בשנת 2018. כל השירים נכתבו והולחנו על ידי אלון עדר (למעט היכן שמצוין אחרת).  אלון עדר ולהקה: אלון עדר - שירה, פסנתר, גיטרות, מנדולינה, מקלדות וקולות ספי ציזלינג - חצוצרה, קולות, כלי הקשה אבנר קלמר - כינור, ויולה, קולות, פסנתר, מקלדות רן דרום - גיטרה, קולות, מקלדות, שירה נדב הולנדר - גיטרה בס, שירה, פסנתר, גיטרה אקוסטית, יוקליילי, קולות יונתן רוזן - תופים, כלי הקשה, מקלדות, קולות משתתפים נוספים: יאיר סלוצקי - טרומבון תמנע גונן - קולות ליאת בר און - קולות דויד עדר, רפא עדר - קולות האלבום משתלבים בנוף באתר ספוטיפיי האלבום משתלבים בנוף באתר אפל מיוזיק משתלבים בנוף, להאזנה באתר Bandcamp תימורה לסינגר, ‏כאב של התנגשות מוחצת באלבום החדש של אלון עדר, באתר גלובס, 4 בינואר 2019 אמיר שוורץ, אלון גבוה, באתר "ידיעות אחרונות", 26 בדצמבר 2018 בן שלו, אלון עדר: "אני יודע שאני חיה נכחדת", באתר הארץ, 8 בינואר 2019
מחשבות על הדרך

מחשבות על הדרך הוא אלבומו השמיני של המוזיקאי אלון עדר, והחמישי במסגרת ההרכב "אלון עדר ולהקה", שיצא בשנת 2018. האלבום יצא בהפתעה, שבועות בודדים אחרי צאת האלבום הקודם של הלהקה, בפורמט דיגיטלי בלבד. הוא מוגדר על ידי חברי הלהקה כחציו השני של קודמו. אלון עדר ולהקה: אלון עדר - שירה, פסנתר, גיטרות, מנדולינה, מקלדות, חלילית וקולות ספי ציזלינג - חצוצרה, שירה, קולות, כלי הקשה אבנר קלמר - כינור, פסנתר, קולות רן דרום - גיטרה, שירה, קולות נדב הולנדר - גיטרה בס, שירה, פסנתר, גיטרה אקוסטית, קולות יונתן רוזן - תופים, כלי הקשה, קולות משתתפים נוספים: שמא שמס - משפט פתיחה יאיר סלוצקי - טרומבון מחשבות על הדרך, להאזנה באתר Bandcamp
אליעד

האם התכוונתם ל... אלי-עד (גם "אליעד") – מושב בדרום רמת הגולן; הוקם ב–1968 ונקרא אלי–עד מ–1999, ע"ש המרגל אלי כהן שזה שמם הפרטי אליעד נחום (מוכר כ"אליעד"; יליד 1990) – זמר–יוצר, מוזיקאי ושחקן טלוויזיה ישראלי לערכים נוספים ראו אישים ששמם הפרטי הוא אליעד שזה שם משפחתם נסים אליעד (1919–2014) – חבר הכנסת מטעם סיעת הליברלים העצמאיים באיות דומה א. אליאד – אחד משמות העט של יון הליאדה רדולסקו (1802–1872), סופר, משורר, מסאי, בלשן, מתרגם, פוליטיקאי ועיתונאי רומני
יחסי ג'יבוטי–צ'ילה

יחסי ג'יבוטי–צ'ילה הם היחסים הדיפלומטיים הרשמיים שבין רפובליקת ג'יבוטי לבין הרפובליקה של צ'ילה. היחסים הדיפלומטיים הרשמיים שבין רפובליקת ג'יבוטי לבין הרפובליקה של צ'ילה הם יחסים דיפלומטיים שקטים - הם אינם מתוחים ומתקיימים במסגרתם שיתופי פעולה אחדים בלבד במסגרת ארגונים מולטילטרליים בהן חברות המדינות כגון האומות המאוחדות. היחסים הדיפלומטיים שבין ג'יבוטי לצ'ילה כוננו באופן רשמי ב-22 בינואר 2011. אזרחי צ'ילה שרוצים להיכנס, לבקר ולשהות בג'יבוטי אינם זקוקים לאשרה מראש על מנת לעשות כן, אלא לאשרה אלקטרונית (eVisa) התקפה לשלושים ואחד ימים. לעומת זאת, אזרחי ג'יבוטי שרוצים להיכנס, לבקר ולשהות בצ'ילה זקוקים לאשרה על מנת לעשות כן. צ'ילה אינה מיוצגת בג'יבוטי, הן בדרג השגרירות והן בדרג הקונסולרי. ג'יבוטי אינה מיוצגת בצ'ילה, הן בדרג השגרירות והן בדרג הקונסולרי. Chile y Djibouti establecen relaciones diplomáticas, אתר משרד החוץ של צ'ילה Informativo de Visas Diplomáticas y Oficiales, אתר משרד החוץ של צ'ילה